AISat

AISat é un satélite artificial da axencia espacial alemá DLR lanzado o 30 de xuño de 2014 mediante un foguete PSLV-CA desde o Centro Espacial de Sriharikota, na India.

 Características 
A misión de AISat era probar un sensor experimental para o sistema de identificación automática de buques (AIS polas súas siglas en inglés) en órbita baixa. O satélite está baseado na plataforma experimental CLAVIS de DLR, con forma de cubo e alimentado por células solares. Ten unha masa total de 14 kg.

O receptor AIS que AISat leva a bordo dispón dunha antena en hélice que tamén serve para estabilizar o satélite mediante gradente gravitatorio.

 Notas 

 Véxase tamén 
PSLV-CA

Categoría:Satélites artificiais